smcproject/ml-wiki-sentences huggingface dataset:
തുടർന്ന് എൻജിനീയറിങ് പഠനത്തോടൊപ്പം പാരച്ച്യൂട്ട് പരിശീലനവും നേടി.
1962-ൽ റഷ്യൻ വനിതാ ബഹിരാകാശ സംഘത്തിൽ അംഗത്വം ലഭിച്ചു.
1963 ജൂൺ 16-ന് റഷ്യയുടെ വൊസ്തോക്-6 ബഹിരാകാശ വാഹനത്തിൽ സീഗൽ എന്ന കോഡ് നാമത്തിൽ ബഹിരാകാശയാത്ര നടത്തിയതോടെ പ്രസ്തുത രംഗത്തെ പ്രഥമ വനിത എന്ന അംഗീകാരം നേടി.
റഷ്യൻ വ്യോമസേനാ അക്കാദമിയിൽ നിന്ന് 1969-ൽ ബഹിരാകാശ എൻജിനീയറിങ്ങിൽ ബിരുദവും 1977-ൽ ഡോക്റ്ററേറ്റും നേടി.1997 ഏപ്രിൽ 30-ന് റഷ്യൻ വ്യോമസേനയിൽനിന്നു വിരമിച്ചു.
റഷ്യയിലെ ഏറ്റവും ഉയർന്ന ബഹുമതിയായ "ഹീറോ ഓഫ് ദ സോവിയറ്റ് യൂണിയൻ" ഉൾപ്പെടെ നിരവധി ബഹുമതികൾ അവരെ തേടിയെത്തിയിട്ടുണ്ട്.
രാഷ്ട്രീയ പദവികൾ സുപ്രീം സോവിയറ്റ് അംഗം (1966-74) സുപ്രീം സോവിയറ്റ് പ്രസീഡിയം അംഗം (1974-89) റഷ്യൻ കമ്യൂണിസ്റ്റ് പാർട്ടി കേന്ദ്ര കമ്മിറ്റി അംഗം (1969-91) പുറത്തേക്കുള്ള കണ്ണികൾ http://starchild.gsfc.nasa.gov/docs/StarChild/whos_who_level2/tereshkova.html http://starchild.gsfc.nasa.gov/docs/StarChild/whos_who_level1/tereshkova.html http://www.astronautix.com/astros/terhkova.htm അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തെരഷ്ക്കോവ, വാലെന്റീന വ്ളാദിമിറൊവ്ന (1937 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഷിറിൻ നെഷാത്ത് ഇംഗ്ലീഷ് വിലാസം https://ml.wikipedia.org/wiki/Shirin_Neshat
ന്യൂയോർക്കിൽ വസിക്കുന്ന ഒരു ഇറാനിയൻ ചലച്ചിത്രകാരിയും ഫോട്ടോഗ്രാഫറുമാണ് ഷിറിൻ നെഷാത്ത് (ജനനം: 26, മാർച്ച്, 1957).
ഇസ്ലാമും പാശ്ചാത്യസംസ്ക്കാരവും, പൊതുജീവിതവും സ്വകാര്യ ജീവിതവും, പഴമയും പരിഷ്ക്കാരവും, സ്ത്രൈണതയും പാരുഷ്യവും തുടങ്ങിയ വൈരുദ്ധ്യങ്ങളാണ് ഷിറിന്റെ കൃതികളിൽ വിഷയമാകാറുള്ളത്.
2009-ലെ വെനീസ് ചലച്ചിത്രോൽസവത്തിൽ മികച്ച സംവിധാനത്തിനുള്ള സിൽവർ ലയൺ പുരസ്ക്കാരം നേടി.
2010-ൽ ഹഫിംഗ്‌ടൺ പോസ്റ്റ് ഇവരെ ദശാബ്ദത്തിന്റെ കലാകാരി എന്ന് വിശേഷിപ്പിച്ചു.
ഇറാനിൽ ജനിച്ചു.
പുരോഗമനവാദിയായ പിതാവിന്റെ പിന്തുണയോടെ ബെർക്ക്‌ലി, കാലിഫോർണിയ സർവകലാശാലയിൽ നിന്ന് ബിരുദാനന്ദര ബിരുദവും എം.എഫ്.എ. യും നേടി.
പിന്നീട് അമേരിക്കയിലേക്ക് പോയി.
നിരവധി ഫോട്ടോഗ്രാഫി പ്രദർശനങ്ങൾ നടത്തി.
അൺവെയിലിംഗ്(1993), 'വിമൻ ഓഫ് അല്ലാ' (1993–97) തുടങ്ങിയ ഫോട്ടോ പരമ്പര പ്രശസ്തമാണ്.
ഇതിൽ മുഖാവരണമണിഞ്ഞ സ്ത്രീകളുടെ ചിത്രങ്ങൾക്ക് മീതെ പേർഷ്യൻ കലിയോഗ്രാഫിയിൽ  രേഖപ്പെടുത്തിയിരിക്കുന്നു.
സറിൻ തുടങ്ങിയ ചെറു ചലച്ചിചിത്രങ്ങളും വീഡിയോകളും സംവിധാനം ചെയ്തു.
ഷിറിന്റെ രചനകളിൽ അബ്ബാസ് കിരിയോസ്തമിയുടെ സ്വാധീനം പ്രകടമാണ്.
കൃതികൾ ടർബുലന്റ് , 1998.
ദൃശ്യ-ശ്രാവ്യ ശിൽപ്പം റാപ്‌ചർ , 1999.
ദൃശ്യ-ശ്രാവ്യ ശിൽപ്പം സോലിലോക്വയ് , 1999.
ദൃശ്യ-ശ്രാവ്യ ശിൽപ്പം ഫെർവോർ , 2000.
ദൃശ്യ-ശ്രാവ്യ ശിൽപ്പം പാസ്സേജ് , 2001.
ദൃശ്യ-ശ്രാവ്യ ശിൽപ്പം ലോജിക് ഓഫ് ദ ബേർഡ്സ് , 2002.
ബഹുമാധ്യമ അവതരണം.
റ്റൂബാ , 2002.
ഷഹർനുഷ് പാഴ്സിപർ|ഷഹർനുഷ് പാഴ്സിപറിന്റെ വിമൻ വിതൗട്ട് മെൻ എന്ന നോവലിനെ ആധാരമാക്കി ഒരുക്കിയ ദൃശ്യ-ശ്രാവ്യ ശിൽപ്പം മഹ്ദോഖ്ത് , 2004.
ദൃശ്യ-ശ്രാവ്യ ശിൽപ്പം സരിൻ , 2005.
ദൃശ്യ-ശ്രാവ്യ ശിൽപ്പം മുനിസ് , 2008.
ഷഹർനുഷ് പാഴ്സിപറിന്റെ വിമൻ വിതൗട്ട് മെൻ എന്ന നോവലിനെ ആധാരമാക്കി ഒരുക്കിയ ദൃശ്യ-ശ്രാവ്യ ശിൽപ്പം ഫേസേഹ് , 2008.
ഷഹർനുഷ് പാഴ്സിപറിന്റെ വിമൻ വിതൗട്ട് മെൻ എന്ന നോവലിനെ ആധാരമാക്കി ഒരുക്കിയ ദൃശ്യ-ശ്രാവ്യ ശിൽപ്പം പൊസഷൻ , 2009.
ദൃശ്യ-ശ്രാവ്യ ശിൽപ്പം വിമൻ വിതൗട്ട് മെൻ (2009 ചലച്ചിത്രം) , 2009.
ഷഹർനുഷ് പാഴ്സിപറിന്റെ വിമൻ വിതൗട്ട് മെൻ എന്ന നോവലിനെ ആധാരമാക്കി ഒരുക്കിയ ചലച്ചിത്രം ഇല്ല്യൂഷൻസ് ആന്റ് മിറേഴ്സ് , 2013.
ചലച്ചിത്രം കൊച്ചി മുസിരിസ് ബിനാലെ 2018
പ്രാചീന പേർഷ്യൻ സംഗീതത്തിൻറേയും കവിതകളുടേയും അകമ്പടിയോടെ ഇറാനിയൻ സമൂഹത്തിലെ ലിംഗ അസമത്വത്തെ തുറന്നുകാട്ടുകയാണ് ഷിറീൻ നെഷാതിൻറെ കൊച്ചി മുസ്സിരിസ് ബിനാലെയിലെ വീഡിയോ പ്രതിഷ്ഠാപനം.
ഇറാനിലെ സ്ത്രീയും  പുരുഷനും ഇരട്ട സ്ക്രീനിൽ ഗാനാലാപനം നടത്തുന്ന പ്രതിഷ്ഠാപനമാണ് ആസ്പിൻവാൾ ഹൗസിൽ പ്രദർശിപ്പിച്ചിരിക്കുന്ന ടർബുലൻറ് .
ഒൻപതുമിനിറ്റ് ദൈർഘ്യമുള്ള  വീഡിയോയിലെ രൂപങ്ങൾ മിക്കപ്പോഴും വ്യക്തമായ പശ്ചാത്തലം ഇല്ലാത്തവയും കറുപ്പിലും വെളുപ്പിലും പകർത്തിയവയുമാണ്.
ഒരു സ്ക്രീനിൽ ആണുങ്ങൾ മാത്രം കാഴ്ചക്കാരായ നിറഞ്ഞ വേദിയിൽ ഒരു പുരുഷൻ ഗാനമാലപിക്കുന്നതും മറ്റൊരു സ്ക്രീനിൽ കാഴ്ചക്കാരാരും ഇല്ലാത്ത വേദിയിൽ ഒരു സ്ത്രീ ഗാനമാലപിക്കുന്നതിനേയുമാണ് ദൃശ്യവൽക്കരിച്ചിരിക്കുന്നത്.
പ്രതിഷ്ഠാപനത്തിലെ ഇരട്ട സ്ക്രീനുകളിലൂടെ ആസ്വാദകന് സ്ത്രീ-പുരുഷ ഗായകരുടെ സംഗീതത്തെയാണ് ഭാവനാതലത്തിൽ കാണാനാകുക.
പ്രോത്സാഹനം നൽകുന്ന ആസ്വാദക വൃന്ദത്തിൻറെ നടുവിൽനിന്ന് പുരുഷൻ പ്രശസ്ത ഇറാനിയൻ കവിയായ റുമിയുടെ വരികളാണ് ആലപിക്കുന്നത്.
സംഗീതം പകർന്നത് ഷാഹ്റാം നസേരിയും ആലപിച്ചത് ഷോജ ആസാരിയുമായിരുന്നു.
എന്നാൽ മറുവശത്ത് സൂസൻ ദെഹിം  ആളൊഴിഞ്ഞ വേദിയാലാണ് ഗാനാലാപനം നടത്തുന്നത്.
പുരുഷ ഗായകൻറേയും നിറഞ്ഞ ആസ്വാദക സദസ്സിൻറേയും ദൃശ്യം വൈകാരിക തീവ്രത സൃഷ്ടിക്കുന്നു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഷിറിൻ നെഷാത്ത്
ഷിറീൻ അബു ആഖില ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2022 ഓഗസ്റ്റ് മുതൽ തുടരുന്നു.
ഒരു ഫലസ്തീൻ-അമേരിക്കൻ പത്രപ്രവർത്തകയായിരുന്നു ഷിറീൻ അബു ആഖില (ജനനം  ഏപ്രിൽ 3, 1971 - മെയ് 11, 2022).
ഖത്തർ ആസ്ഥാനമായി പ്രവർത്തിക്കുന്ന അൽ ജസീറ ചാനലിനുവേണ്ടി 25 വർഷക്കാലം റിപ്പോർട്ടറായി പ്രവർത്തിച്ചു.
ഇസ്രായേലി അധിനിവേശ വെസ്റ്റ് ബാങ്കിലെ ജെനിൻ അഭയാർഥി ക്യാമ്പിൽ ഇസ്രായേൽ നടത്തിയ മിന്നലാക്രമണം റിപ്പോർട്ട് ചെയ്യുന്നതിനിടെ ഒരു ഇസ്രായേലി സൈനികന്റെ വെടിയേറ്റാണ് അവർ കൊല്ലപ്പെട്ടത്.
നീല നിറത്തിലുള്ള പ്രസ് കുപ്പായം ധരിച്ച് റിപ്പോർട്ട് ചെയ്യുകയായിരുന്ന ആഖിലയെ ബോധപൂർവം ഇസ്രായേൽ സൈനികൻ വെടിവെച്ചതാണെന്ന് ലണ്ടൻ ആസ്ഥാനമായി പ്രവർത്തിക്കുന്ന ഫോറൻസിക് ആർക്കിറ്റെക്റ്റ്ർ ആരോപിക്കുകയുണ്ടായി.
ഫലസ്തീൻ പ്രദേശങ്ങളിൽ പതിറ്റാണ്ടുകളായി അൽ ജസീറക്ക് വേണ്ടി ചെയ്ത അബു അഖില, മിഡിൽ ഈസ്റ്റിലെ ഏറ്റവും പ്രധാനപ്പെട്ട പേരുകളിൽ ഒരാളായിരുന്നു.
കൂടാതെ നിരവധി അറബ്, പലസ്തീൻ സ്ത്രീകൾക്ക് ഒരു മാതൃകയായിരുന്നു അവർ.
ഷിറിയ ഇംഗ്ലീഷ് വിലാസം https://ml.wikipedia.org/wiki/Shiriya
കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് ഷിറിയ .
മഞ്ചേശ്വരം നിയോജകമണ്ഡലത്തിന്റെ കീഴിലാണ് ഈ ഗ്രാമം ഉൾപ്പെടുന്നത്.
ഷിറിയയിലെ റോഡ് മംഗലാപുരത്തേക്കുള്ള ദേശീയപാത 66 മായി ബന്ധപ്പെട്ടു കിടക്കുന്നു.
വിമാനത്താവളം മംഗലാപുരത്തുണ്ട് ഭാഷ
വൈവിധ്യമായ ഭാഷകൾ ഉപയോഗിക്കുന്ന പ്രദേശമാണ് ഷിറിയ.
മലയാളം , കന്നട , തുളു , ബ്യാരി ഭാഷ , കൊങ്കണി എന്നീ ഭാഷകൾ സാധാരണയായി ഇവിടെയുള്ള ജനങ്ങൾ ഉപയോഗിക്കുന്നു.
കുടിയേറ്റ തൊഴിലാളികൾ തമിഴും ഹിന്ദിയുമാണ് സംസാരിക്കുന്നത്.
ഷിറിൻ ഇബാദി ഇംഗ്ലീഷ് വിലാസം https://ml.wikipedia.org/wiki/Shirin_Ebadi
ഇറാനിലെ ഒരു മനുഷ്യാവകാശ വനിതാ വിമോചക പ്രവർത്തകയാണ് ഷിറിൻ ഇബാദി ( പേർഷ്യൻ : شيرين عبادى Širin Ebādi ; ജനനം 21 ജൂൺ 1947).
2003-ൽ സമാധാനത്തിനുള്ള നോബൽ സമ്മാനം നേടിയതോടെയാണ് ഇവർ രാജ്യാന്തര തലത്തിൽ പ്രശസ്തയാകുന്നത്.
നോബൽ സമ്മാനം നേടുന്ന ആദ്യ മുസ്ലിം വനിതയും ആദ്യ ഇറാൻപൗരനുമാണ് ഇബാദി.
അഭിഭാഷക , ജഡ്ജി, അദ്ധ്യാപിക തുടങ്ങിയ നിലകളിൽ തിളങ്ങിയ ഇബാദി നൊബേൽ സമ്മാനം നേടിയ ആദ്യ ഇറാൻകാരിയാണ്.
അസോസിയേഷൻ ഫോർ സപ്പോർട്ട് ഓഫ് ചിൽ‌‍‌‍‌ഡ്രൻസ് റൈറ്റ്സ് ഇൻ ഇറാൻ എന്നാ സംഘടനയുടെ സ്ഥാപക കൂടിയാണവർ.
ടെഹ്റാൻ നിവാസിയായിരുന്ന ഷെറിനു പക്ഷേ  സർക്കാരിനെ വിമർശിക്കുന്ന കാരണത്താൽ  ഭീഷണികളേയും , വേട്ടയാടലുകളേയും തുടർന്ന് നാടുവിടേണ്ടി വന്നു.
2009 മുതൽ യു.കെ യിൽ പ്രവാസത്തിലാണവർ.
2003ൽ ലഭിച്ച നൊബേൽ സമ്മാനം 2009 ൽ ഇറാൻ സർക്കാർ കണ്ടുകെട്ടി  എന്ന് വാർത്തയുണ്ടായിരുന്നു.
എന്നാൽ സർക്കാർ വൃത്തങ്ങൾ വാർത്ത നിഷേധിക്കുകയുണ്ടായി.
വാർത്ത ശരിയാണെങ്കിൽ ഭരണകൂടം ബലമായി പിടിച്ചെടുക്കുന്ന ആദ്യ നൊബേൽ സമ്മാനം എന്ന അപഖ്യാതി ഇതിനായിരിക്കുമത്രേ.
2004ൽ ഫോബ്സ് മാസിക പുറത്തിറക്കിയ സമുന്നത സ്വാധീനതയുള്ള 100 വനിതകളുടെ പട്ടികയിലും, ലോക  ചരിത്രത്തെ തന്നെ സ്വാധീനിച്ച 100 വനിതകളുടെ പട്ടികയിലും  ഷെറിൻ ഇടം കണ്ടെത്തിയിട്ടുണ്ട്.
ഷിറിൻറെ  നിലപാടുകൾ പലപ്പോഴും പരിഷ്കരണവാദികളോടൊപ്പം ആണെന്നത് ഭരണകൂടത്തിനു രുചിക്കുന്നതല്ല.
ഷിറിന് യാഥാസ്ഥിതികരുടെ എതിർപ്പുകൾ പലപ്പോഴും നേരിടേണ്ടി വന്നിട്ടുണ്ട്.
ഷിറിന്റെ സന്നദ്ധ സംഘടനയെ ഒരിക്കൽ ഇറാനിൽ നിരോധിച്ചിട്ടുണ്ട്.
പഠനം /ഉദ്യോഗം
ഇറാനിലെ ഹമദാൻ പ്രവശ്യയിൽ ജനിച്ച ഷിറിന്റെ പിതാവ് നിയമകാര്യ വിദഗ്ദ്ധനും നിയമവിദ്യാലയ അധ്യാപകനുമായിരുന്നു.
1969ൽ നിയമബിരുദം കരസ്ഥമാക്കിയ ഷിറിൻ ന്യായിധപ പരീക്ഷയും പാസ്സായി ന്യായാധിപയായി.
പഠനം പിന്നെയും തുടർന്ന് 1971ൽ ഡൊക്ടറേറ്റും കരസ്ഥമാക്കി.
1975ൽ ഇറാനിലെ ആദ്യ വനിത ജഡ്ജിയാകുകയായിരുന്നു ഷിറിൻ
1979ലെ ഇറാനിയൻ വിപ്ലവത്തെ തുടർന്നു വനിതകൾക്കെതിരിൽ നടന്ന വിവേചനത്തിന്റെയും , തരം താഴ്ത്തലിന്റെയും ഇരയായി ഷറിനും.
ജഡ്ജിയായിട്ടിരുന്ന കോടതിയിൽ ഗുമസ്ത പണിയിലേക്ക് താഴ്ത്താനുള്ള നീക്കത്തിൽ പ്രതിഷേധിച്ച് ഷറിനും സഹ വനിതാ ജഡ്ജിമാരും ഇറങ്ങിതിരിച്ചപ്പോൾ അൽപ്പം കൂടി ഭേദപ്പെട്ട ചുമതല  നൽകിയെങ്കിലും , ജോലി രാജിവെയ്ക്കാൻ അനുവാദം തേടുകയാണ് ഷറിൻ ചെയ്തത്.
എന്നാൽ 
ഈ ആവശ്യം തിരസ്ക്കരിക്കപ്പെടുകയും അവർക്ക് വക്കിൽ പണി ചെയ്യാൻ അനുവാദം നിഷേധിക്കപ്പെടുകയുമായിരുന്നു.
വായനയിലും എഴുത്തിലും  സമയം കണ്ടെത്തിയത് ഇക്കാലത്താണ്.
അന്ത്രരാഷ്ട്ര നിയമ/രാഷ്ടീയ മാസികകളിൽ സ്ഥിരമായി എഴുതാറുള്ള ഷെറിന്റെ പുസ്തകകങ്ങൾ ഇവയാണ്.
*Iran Awakening: One Woman's Journey to Reclaim Her Life and Country (2007) ISBN 978-0-676-97802-5 *Refugee Rights in Iran (2008) ISBN 978-0-86356-678-3 *The Golden Cage': three brothers, three choices, once destiny (2011) ISBN 978-0-9798456-4-2
ഷില്ലോങ്ങ് ഇംഗ്ലീഷ് വിലാസം https://ml.wikipedia.org/wiki/Shillong ശില്ലോങ് ശില്ലോങ് 26°09′N 91°46′E ﻿ / ﻿ 26.15°N 91.77°E ﻿ / 26.15; 91.77 ഭൂമിശാസ്ത്ര പ്രാധാന്യം മഹാനഗരം രാജ്യം ഇന്ത്യ സംസ്ഥാനം മേഘാലയ ഭരണസ്ഥാപനങ്ങൾ കോർപ്പറേഷൻ മെയർ വിസ്തീർണ്ണം ചതുരശ്ര കിലോമീറ്റർ ജനസംഖ്യ 132,876 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 793 001 - 793 100 +0364 സമയമേഖല UTC +5:30 പ്രധാന ആകർഷണങ്ങൾ
മേഘാലയ സംസ്ഥാനത്തിന്റെ തലസ്ഥാനമാണ്‌ ശില്ലോങ് ( ഹിന്ദി : शिलांग, ബംഗാളി : শিলং) .
മേഘാലയ സംസ്ഥാനരൂപവത്കരണത്തിനു മുൻപേ, 1972-വരെ ആസാമിന്റെ തലസ്ഥാനമായിരുന്നു.
ഈസ്റ്റ് ഖാസി ഹിൽസ് ജില്ലയിൽ സ്ഥിതിചെയ്യുന്ന ശില്ലോങ് ആ ജില്ലയുടെ തലസ്ഥാനം കൂടിയാണ്‌.
1864-ൽ ബ്രിട്ടീഷുകാർ, ഖാസി, ജയന്തിയ ഹിൽസ് എന്നീ പ്രദേശങ്ങളുടെ സിവിൽ സ്റ്റേഷൻ നിർമ്മിക്കുന്നതുവരെ ചെറിയ ഒരു ഗ്രാമം ആയിരുന്നു ശില്ലോങ്.
പിന്നീട് കിഴക്കൻ ബംഗാളിന്റെയും അസമിന്റെയും വേനൽക്കാലതലസ്ഥാനമായി തുടർന്നു.
ബ്രഹ്മപുത്ര നദീതടത്തിന്റെയും സുർമ നദീതടത്തിന്റെയും ഇടയിലുള്ള പ്രദേശമായതിനാലും, വേനൽക്കാലതാപനില താരതമ്യേന കുറഞ്ഞ പ്രദേശമായതിനാലും 1874 -ൽ ആസ്സാം പ്രവിശ്യയുടെ തലസ്ഥാനമാക്കപ്പെട്ടു.
ഉത്തര അക്ഷാംശം 25°34′00″ പൂർവ്വ രേഖാംശം 91°52′60″ സമുദ്രനിരപ്പിൽ നിന്നും 1525 മീറ്റർ ഉയരത്തിലായി ശില്ലോങ് പീഠഭൂമിയിലായാണ്‌ ശില്ലോങ് സ്ഥിതിചെയ്യുന്നത്.
മേഘാലയ സംസ്ഥാനഭൂപടം ഗതാഗതം
ഷില്ലോങ്ങിനെ റോഡുകൾ മുഖാന്തരമാണ്‌ മറ്റു സ്ഥലങ്ങളുമായി ബന്ധപ്പെടുത്തിയിരിക്കുന്നത്.
ഏറ്റവും അടുത്ത റെയിൽവേ സ്റ്റേഷനും പ്രധാന വിമാനത്താവളവും 120 കിലോമീറ്റർ അകലെയുള്ള ഗോഹാട്ടിയിലാണ്‌ .
30 കിലോമീറ്റർ അകലെ ഉം‌റോയ് എന്ന സ്ഥലത്ത് ഒരു ചെറിയ വിമാനത്താവളം സ്ഥിതിചെയ്യുന്നു.
ഭാരതീയ വായുസേനയുടെ ഈസ്റ്റേൺ ഏയർ കമാന്റ് ഷില്ലോങ്ങിലാണ്‌ സ്ഥിതിചെയ്യുന്നത്.
കൂടാതെ അസം റൈഫിൾസിന്റെ ആസ്ഥനവും ഗൂർഖ റെജിമെന്റിന്റെ പരിശീലനകേന്ദ്രവും ഇവിടെയാണ്‌.
ഇന്ത്യൻ ഇൻസ്റ്റിറ്റ്യൂട്ട് ഒഫ് മാനേജ്മെന്റ് ഐ. ഐ. എം. ശില്ലോങ് , നാഷനൽ ഇൻസ്റ്റിറ്റ്യൂട്ട് ഒഫ് ഫാഷൻ റ്റെക്നോളജി എന്നിവ കൂടാതെ പല കോളേജുകളും ഷില്ലോങ്ങിൽൽ സ്ഥിതിചെയ്യുന്നുണ്ട്.
അവലംബം ↑ ↑ Falling Rain Genomics, Inc - Shillong ↑ http://www.iimshillong.in/iim-shillong/iim-campus.asp ↑
ഷിവാക്, അലാസ്ക
ഷിവാക് എന്ന സ്ഥലം അമേരിക്കൻ ഐക്യനാടുകളിലെ അലാസ്ക സംസ്ഥാനത്തിലുള്ള കുസിൽവാക്ക് സെൻസസ് ഏരിയായിൽപ്പെട്ട ഒരു പട്ടണമാണ്.
ഏകദേശം 765 ആണ് ഈ പട്ടണത്തിലെ ജനസംഖ്യ.
ഷിറിൻ ഫോസ്ദാർ
സ്ത്രീകളുടെ അവകാശങ്ങൾക്കും ക്ഷേമത്തിനും വേണ്ടി പ്രവർത്തിച്ച ഒരു വനിതാ വിമോചന പ്രവർത്തകയായിരുന്നു ഷിറിൻ ഫോസ്ദാർ (1905–1992).
1905 ൽ ബോംബൈയിൽ (ഇന്നത്തെ മുംബൈ ) ഷിറിൻ ഫോസ്ദാർ ജനിച്ചു.
അവരുടെ മാതാപിതാക്കളായ മെഹ്റബാൻ ഖൊദാബക്സ് ബെഹ്ജാത്ത്, ദൗലത്ത് എന്നിവർ ബഹായി മതവിശ്വാസികളായിരുന്നു .
ബഹായി മതവിശ്വാസത്തിൽ പുരുഷന്മാരും സ്ത്രീകളും തുല്യരാണ്.
17 വയസ്സായപ്പോൾ കറാച്ചിയിൽ നടന്ന ഇന്ത്യൻ ബഹായി ദേശീയ സമ്മേളനത്തിൽ സാർവ്വത്രിക വിദ്യാഭ്യാസം എന്ന വിഷയം അവതരിപ്പിച്ചു സംസാരിക്കുകയുണ്ടായി .
1930 കളോടെ, ഓൾ ഏഷ്യൻ വുമൺസ് കോൺഫറൻസിൽ അവർ സജീവപങ്കാളിയായി.
1934 ൽ ജനീവയിൽ നടന്ന ലീഗ് ഓഫ് നേഷൻസ് കോൺഫറൻസിൽ ലിംഗസമത്വത്തെക്കുറിച്ച് ഒരു അവതരണം നടത്താൻ ഷിറിൻ നിയുക്തയായി.
അവർ പരസ്യ പ്രഭാഷണങ്ങൾ നടത്തി.
1941 ൽ മഹാത്മാഗാന്ധിയുടെ അഭ്യർഥന പ്രകാരം അവർ അഹമ്മദാബാദിൽ സമാധാനത്തെ കുറിച്ച് പ്രഭാഷണം നടത്തി .
സിംഗപ്പൂരിൽ
1950-ൽ ബഹായി വിശ്വാസത്തെ പ്രചരിപ്പിക്കാൻ അവർ ഭർത്താവുമൊത്ത് സിംഗപ്പൂരിലേക്ക് തിരിച്ചു.
സിംഗപ്പൂരിൽ, വിവാഹജീവിതത്തിലെ ലൈംഗിക അസമത്വത്തിനും ബഹുഭാര്യത്വത്തിനും എതിരായി വിജയകരമായി പ്രവർത്തിച്ചു .
1952-ൽ സിംഗപ്പൂർ കൗൺസിൽ ഓഫ് വിമൻസ് എന്ന സംഘടനയുടെ  സ്ഥാപനത്തിൽ അവർ പ്രധാന പങ്ക് വഹിച്ചു.
ഈ സംഘടനയുടെ ജനറൽ സെക്രട്ടറിയായി തെരഞ്ഞെടുക്കപ്പെട്ട ഷിറിൻ രാഷ്ട്രീയ നേതാക്കളോടും മാധ്യമങ്ങളോടും ആശയവിനിമയം നടത്തുന്ന ചുമതല ഏറ്റെടുത്തു.
രാഷ്ട്രീയപ്രവർത്തനത്തിനായുള്ള ആദ്യത്തെ വനിതാ സംഘടനയായിരുന്നു ഈ സംഘം.
രണ്ടായിരത്തിലധികം അംഗങ്ങളുള്ള ഈ സംഘം അഞ്ച് ദശാബ്ദത്തോളം ഏറ്റവും വലിയ വനിതാ സംഘടനയുമായിരുന്നു .
ബഹുഭാര്യത്വവും വിവാഹമോചനവും മൂലം കഷ്ടതയനുഭവിച്ച വനിതകൾക്ക് നീതി ലഭിക്കുന്നതിനായി സിംഗപ്പൂർ കൗൺസിൽ ഓഫ് വിമൻസ് നടത്തിയ മുന്നേറ്റങ്ങളിലൂടെ 1955-ൽ ഈ പ്രശ്നങ്ങൾക്ക് തീർപ്പ് കല്പിക്കുവാനും അർഹതപ്പെട്ട ജീവനാംശം വിധിക്കുവാനും ഒരു ശരീഅത്ത് കോടതി സ്ഥാപിതമായി .
വനിതകളുടെ ചാർട്ടർ നിയമമാക്കിയെടുക്കുവാനുള്ള പരിശ്രമത്തിന് അവർ നേതൃത്വം നൽകി.
1958-ൽ അവരുടെ ഭർത്താവ് മരിച്ചു.
1961-ൽ ഫോസ്ദാർ ഗ്രാമീണ തായ്ലൻഡിലേക്ക് താമസം മാറി.
വേശ്യാവൃത്തിക്ക് നിർബന്ധിക്കപ്പെടുന്നതിൽ നിന്നും സ്ത്രീകളെ രക്ഷിക്കുക, അവരെ ശാക്തീകരിക്കുക എന്ന ലക്ഷ്യത്തോടെ പെൺകുട്ടികൾക്കായി ഒരു സ്കൂൾ സ്ഥാപിച്ചു.
സിംഗപ്പൂരിൽ മടങ്ങിയെത്തുന്നതിനു മുൻപ് അവൾ 14 വർഷത്തോളം തായ്ലൻഡിൽ ചെലവിട്ടു .
വിവിധ രാജ്യങ്ങളിൽ യാത്ര ചെയ്ത് ബഹായി വിശ്വാസത്തെക്കുറിച്ചും സ്ത്രീകളുടെ അവകാശങ്ങളെക്കുറിച്ചും പ്രഭാഷണങ്ങൾ നടത്തുകയും ചെയ്തു.
1992 ഫെബ്രുവരി രണ്ടിനാണ് ഷിറിൻ ഫോസ്ദാർ കാൻസർ ബാധിച്ച് മരണമടഞ്ഞത്.
ഇവർക്ക് മൂന്ന് ആൺമക്കളും രണ്ട് പെണ്മക്കളുമുണ്ടായിരുന്നു.
ഷിറിൻ വജിഫ്ദാർ
ഒരു ഇന്ത്യൻ ക്ലാസിക്കൽ നർത്തകിയും, നൃത്തസംവിധായികയും, പരിശീലകയും വിമർശകയുമായിരുന്നു ഷിറിൻ വജിഫ്ദാർ (മരണം: സെപ്തംബർ 29, 2017).
ഇന്ത്യൻ ക്ലാസിക്കൽ നൃത്തം അഭ്യസുക്കുകയും അവതരിപ്പിക്കുകയും ചെയ്ത ആദ്യ പാഴ്സിമാരിൽ ഒരാളായിരുന്നു ഷിറിൻ.
മയൂർപംഖ് (1954) എന്ന ചിത്രത്തിൽ അവർ ഒരുക്കിയ നൃത്തസംവിധാനം ഏറെ ശ്രദ്ധിക്കപ്പെട്ടു.
ഷിറിൻ വജിഫ്ദാർ ബോംബെയിൽ ജനിച്ചു.
ഖുർഷിദ്, റോഷൻ എന്നിങ്ങനെ രണ്ട് സഹോദരിമാർ കൂടി ഉണ്ടായിരുന്നു .
അവർ ബോംബെയിലെ ഒരു അനാഥാലയത്തിലാണ് വളർന്നത് .
1930-കളിൽ, തന്റെ സമുദായത്തിൽ നിന്നുള്ള എതിർപ്പ് അവഗണിച്ചുകൊണ്ട് ജയ്പൂർ ഘരാനയിലെ അദ്ധ്യാപകനായ സുന്ദർ പ്രസാദിനൊപ്പം കഥക് നൃത്തം പഠിക്കാൻ തുടങ്ങി.
ഖണ്ഡാലയിലെ മാഡം മേനകയുടെ നൃത്യാലയം ഡാൻസ് അക്കാദമിയിൽ ചേർന്ന് പഠിച്ചു.
ശെവന്തി ഭോൺസ്ലെ, ദമയന്തി ജോഷി എന്നിവർ ഇവിടെ സഹപാഠികളായിരുന്നു.
ഇവിടെയാണ് അവർ മറ്റ് ഇന്ത്യൻ നൃത്ത രൂപങ്ങളായ മണിപ്പൂരി , കഥകളി തുടങ്ങിയവ പഠിച്ചത് .
നൃത്തരംഗത്ത്
ഷിറിൻ തന്റെ സഹോദരിമാരായ് ഖുർഷിദ്, റോഷൻ എന്നിവരേയും നൃത്തം പഠിപ്പിച്ചു .
വജിഫ്ദാർ സിസ്റ്റേഴ്സ് എന്ന പേരിൽ അവർ അറിയപ്പെട്ടു.
ഭരതനാട്യവും മോഹിനിയാട്ടവും ഉൾപ്പെടെ ഇന്ത്യൻ നൃത്തത്തിന്റെ എല്ലാ പ്രമുഖ ശാഖകളിലും അവർ പരിശീലനം നേടി.
പാർസി സമുദായത്തിലെ യാഥാസ്ഥിതികർ അവരെ എതിർത്തിരുന്നെങ്കിലും മറ്റുള്ളവരിൽ നിന്നും പിന്തുണ ലഭിച്ചിരുന്നു .
പ്രശസ്ത നർത്തകൻ രാം ഗോപാൽ അവരുടെ ഉപദേഷ്ടാക്കളിൽ ഒരാളായിരുന്നു.
മൃണാളിനി സാരാഭായി , വൈജയന്തിമാല , പൂവയ്യ സഹോദരിമാർ എന്നിവർ വജിഫ്ദാർ സഹോദരിമാരുടെ സമകാലികരായിരുന്നു.
ബോംബെയിലെ കഫേ പരേഡിൽ ‘നൃത്യമഞ്ജരി’ എന്ന പേരിൽ ഒരു ഡാൻസ് അക്കാദമി ഷിറിൻ തുടങ്ങിയിരുന്നു. [8] [3]
കൃഷ്ണൻ കുട്ടിക്കൊപ്പം നൃത്യ ദർപ്പണ സൊസൈറ്റി സ്ഥാപിച്ചു.
1947 ൽ ഇന്ത്യക്ക് സ്വാതന്ത്ര്യം ലഭിച്ച സായാഹ്നത്തിൽ ഷിറിൻ വജിഫ്ദാർ തന്റെ ശിഷ്യകളുമൊത്ത് ബോംബെയിലെ താജ്മഹൽ ഹോട്ടലിൽ നൃത്തപരിപാടി അവതരിപ്പിച്ചു .
1951 ൽ വജിഫ്ദാർ സഹോദരിമാർ സംസ്കാരിക പ്രചാരണത്തിന്റെ ഭാഗമായി തെക്കുകിഴക്കൻ ഏഷ്യ സന്ദർശിച്ചു നൃത്തപരിപാടികൾ നടത്തി.
ഫിലിംസ് ഡിവിഷൻ ഓഫ് ഇന്ത്യ ഇവരെ കുറിച്ച് ഒരു ചിത്രം നിർമ്മിച്ചുവങ്കിലും അതു നഷ്ടപ്പെട്ടു.
1952 ൽ അവർ ബി.ബി.സി .
ടെലിവിഷനിൽ പ്രത്യക്ഷപ്പെട്ടു.
1954 ൽ കിഷോർ സാഹു സംവിധാനം ചെയ്ത മയൂർപംഖ് എന്ന ചിത്രത്തിൽ ഷിറിൻ വജിഫ്ദാർ നൃത്ത സംവിധാനം നിർവഹിച്ചു.
റോഷൻ, ഖുർഷിദ് എന്നിവരും ഇതിൽ പങ്കെടുത്തു .
1955-ൽ ചൈന സന്ദർശിച്ച ഒരു നൃത്തസംഘത്തിന്റെ ഭാഗമായിരുന്നു .
1957 ആയപ്പോഴേക്കും ഷിറിൻ നൃത്തത്തിൽ നിന്നും വിരമിച്ചു.
പിന്നീട് ടൈംസ് ഓഫ് ഇന്ത്യയിൽ നൃത്തത്തെക്കുറിച്ച് എഴുതാൻ തുടങ്ങി .
1950 ൽ ഷിറിൻ മുൽക് രാജ് ആനന്ദിനെ വിവാഹം കഴിച്ചു.
അവർ അദ്ദേഹത്തിന്റെ രണ്ടാം ഭാര്യയായിരുന്നു .
ഷിറിൻ ഷർമിൻ ചൗധരി ഇംഗ്ലീഷ് വിലാസം https://ml.wikipedia.org/wiki/Shirin_Sharmin_Chaudhury
ബംഗ്ലാദേശിന്റെ വനിതാ-ശിശുക്ഷേമ മന്ത്രിയാണ് ഷിറിൻ ഷർമിൻ ചൗധരി (6 ഒക്ടോബർ 1966).
ബംഗ്ലാദേശ്  ചരിത്രത്തിലെ ആദ്യ വനിതാ സ്​പീക്കറായി  തിരഞ്ഞെടുക്കപ്പെടാൻ അവാമി ലീഗ് നാമനിർദ്ദേശം ചെയ്തിട്ടുണ്ട്.
ചെയ്തതോടെയാണിത്.
അവാമി ലീഗിന്റെ രാജ്യാന്തരകാര്യ സെക്രട്ടറികൂടിയായ ചൗധരി 2009-ലെ തിരഞ്ഞെടുപ്പിൽ വനിതാസംവരണ സീറ്റിൽ ജയിച്ചാണ് പാർലമെന്റിലെത്തിയത്.
ബംഗ്ലാദേശ്  മുൻ പ്രധാനമന്ത്രി ഷെയ്ഖ് മുജിബുർ റഹ്മാന്റെ അടുത്ത അനുയായിയും പേഴ്‌സണൽ സെക്രട്ടറിയുമായിരുന്നു ഷിറിന്റെ പിതാവ് റഫീഖുള്ള ചൗധരി.
അവാമി ലീഗ് പ്രസിഡന്റും പ്രധാനമന്ത്രിയുമായ ഷേഖ് ഹസീനയുടെ അഭിഭാഷകയായി പ്രവർത്തിക്കുന്ന ഷിറിൻ നിയമത്തിൽ ഡോക്ടറേറ്റ് നേടിയിട്ടുണ്ട്.
അവലംബം ↑ {{ cite news }} : Check date values in: | accessdate= and | date= ( help ) പുറം കണ്ണികൾ Parliament of Bangladesh Archived 2016-05-17 at the Wayback Machine .
http://gurumia.com/2013/04/30/shirin-sharmin-chaudhury-first-woman-speaker-bangladesh/ [ http://gurumia.com/2013/04/30/shirin-sharmin-chaudhury-first-woman-speaker-bangladesh/%5Bപ്രവർത്തിക്കാത്ത+കണ്ണി%5D ]
ഷില്ലോംഗ് (ലോകസഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Shillong_(Lok_Sabha_constituency)
വടക്കുകിഴക്കൻ ഇന്ത്യയിലെ മേഘാലയ സംസ്ഥാനത്തെ രണ്ട് ലോക്സഭാ (പാർലമെന്ററി) നിയോജകമണ്ഡലങ്ങളിൽ ഒന്നാണ് ഷില്ലോംഗ് ലോകസഭാ മണ്ഡലം .
ഐ എൻ സി യിലെ വിൻസെന്റ്  പാല ആണ് നിലവിലെ ലോകസ്ഭാംഗം അസംബ്ലി സെഗ്‌മെന്റുകൾ
നിലവിൽ, ഷില്ലോംഗ് ലോക്സഭാ മണ്ഡലത്തിൽ 36 വിധൻ സഭ (നിയമസഭ) നിയോജകമണ്ഡലങ്ങൾ ഉൾപ്പെടുന്നു, അവ: Nartiang Jowai Raliang Mowkaiaw Sutnga-Saipung Khliehriat Amlarem Mawhati Nongpoh Jirang Umsning Umroi Mawryngkneng Pynthorumkhrah Mawlai East Shillong North Shillong West Shillong South Shillong Mylliem Nongthymmai Nongkrem Sohiong Mawphlang Mawsynram Shella Pynursla Sohra Mawkynrew Mairang Mawthadraishan Nongstoin Rambrai Jyrngam Mawshynrut Ranikor Mawkyrwat പാർലമെന്റ് അംഗങ്ങൾ
സ്വയംഭരണ ജില്ലാ നിയോജകമണ്ഡലത്തിൽ നിന്ന്: തിരഞ്ഞെടുപ്പ് അംഗം പാർട്ടി 1957 ഹൂവർ ഹൈന്നിവേറ്റ സ്വതന്ത്രം 1962 ജോർജ്ജ് ഗിൽബർട്ട് സ്വെൽ 1967 1971
ഷില്ലോംഗ് നിയോജകമണ്ഡലത്തിൽ നിന്ന്: തിരഞ്ഞെടുപ്പ് അംഗം പാർട്ടി 1977 കല്ല് ലിങ്‌ഡോ പ്രതീക്ഷിക്കുന്നു യു.ആർ. 1980 ബാജുബോൺ ഖാർലുഖി എല്ലാ പാർട്ടി ഹിൽ ലീഡേഴ്‌സ് കോൺഫറൻസ് 1984 ജോർജ്ജ് ഗിൽബർട്ട് സ്വെൽ സ്വതന്ത്രം 1989 പീറ്റർ ജി. മർബാനിയാങ് ഇന്ത്യൻ നാഷണൽ കോൺഗ്രസ് 1991 1996 ജോർജ്ജ് ഗിൽബർട്ട് സ്വെൽ സ്വതന്ത്രം 1998 പാറ്റി റിപ്പിൾ കിന്ഡിയ ഇന്ത്യൻ നാഷണൽ കോൺഗ്രസ് 1999 2004 2009 വിൻസെന്റ് പാല 2014 2019 തിരഞ്ഞെടുപ്പ് ഫലങ്ങൾ ഇതും കാണുക ഷില്ലോംഗ് ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ മുമ്പത്തെ ലോക്സഭാ അംഗങ്ങൾ നിയോജകമണ്ഡല ലോക്സഭാ വെബ്‌സൈറ്റ് ഷില്ലോംഗ് ലോക് സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും
ശരത് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ശരത് (ഋതു) ശരത് (സംഗീതസം‌വിധായകൻ) ശരത് (ചലച്ചിത്ര സം‌വിധായകൻ) ശരത് ചന്ദ്ര ചാറ്റർജി - നോവലിസ്റ്റു്, ചെറുകഥാകൃത്ത് ശരത് കുമാർ - തമിഴ് ചലച്ചിത്രതാരം ശരത് ബാബു - തെന്നിന്ത്യൻ ചലച്ചിത്രതാരം
ശരത് കമൽ ഇംഗ്ലീഷ് വിലാസം https://ml.wikipedia.org/wiki/Sharath_Kamal
ഒരു ഇന്ത്യൻ ടേബിൾ ടെന്നീസ് കളിക്കാരനാണ് ശരത് കമൽ  (Sharath Kamal-ജനനം 12 ജുലൈ 1982) .
തമിഴ്നാട് സ്വദേശിയായ ശരത് കമലിന് 2016 ജൂണിലെ കണക്കനുസരിച്ച് ലോക റാങ്കുകളിൽ അറുപത്തി ഒൻപതാം റാങ്കാണ് ഉള്ളത്.
ഇന്ത്യയിലെ ടേബിൾ ടെന്നീസ് കളിക്കാരിൽ ഏറ്റവും നല്ല കളിക്കരനായി കണക്കാക്കുന്നത് ശരത്തിനെയാണ്.
2004 ലെ കോലലമ്പൂരിൽ നടന്ന കോമൺ വെൽത്ത് ഗെയിംസിൽ വ്യക്തിഗത പുരുഷ വിഭാഗത്തിൽ സ്വർണ്ണം ശരത്തിനായിരുന്നു.
2004 ഇലെ അർജുന അവാർഡ് ജേതാവാണ് ശരത്.
കഴിഞ്ഞ കുറച്ച് വർഷങ്ങളായി യൂറോപ്യൻ ലീഗിനു വേണ്ടിയാണ് ശരത് കളിക്കുന്നത്.
ജർമ്മനിയിൽ ആണ്  താമസം.
ശരത്കാലം ഇംഗ്ലീഷ് വിലാസം https://ml.wikipedia.org/wiki/Autumn Seasons Temperate Winter Spring Summer Autumn Tropical wet season dry season Clouds General Cloud cover Cloud physics Cloud types High-clouds (Family A) Cirrocumulus Cirrus cloud Cirrostratus Middle-clouds (Family B) Altostratus Altocumulus Low-clouds (Family C) Cumulus cloud Stratocumulus cloud Nimbostratus cloud Stratus cloud Precipitation Rain Drizzle Snow Freezing rain Ice pellets Hail Graupel Severe weather Thunderstorm Lightning Supercell Downburst Tornado Waterspout Tropical cyclone Weather portal Environment ക സ തി ശരത്ക്കാലത്ത് മരങ്ങളിൽ ചുവപ്പ്, മഞ്ഞ, ഓറഞ്ച് നിറങ്ങളിലുള്ള ഇലകൾ കാണപ്പെടുന്നു.
ഇലപൊഴിയുന്നത് മനോഹരമായ കാഴ്ചയാണ്.
ശരത്ക്കാലം (Autumn) നാല് ഋതുക്കളിൽ ഒന്നാണ്.
ഗ്രീഷ്മത്തിൽ നിന്നും തണുപ്പുകാലത്തേക്കുള്ള മാറ്റമാണ് ശരത്ക്കാലം.
ഉത്തരാർദ്ധഗോളത്തിൽ സെപ്റ്റംബർ മാസവും ദക്ഷിണാർദ്ധഗോളത്തിൽ മാർച്ചിലും പകൽ നേരത്തെ അവസാനിക്കുവാൻ തുടങ്ങുമ്പോഴാണ് ശരത്കാലം ആരംഭിക്കുന്നത്.
തണുപ്പ് കൂടുന്നു.
മരങ്ങൾ ഇല കൊഴിക്കുന്നതാണ് ശരത്ക്കാലത്തിന്റെ ഒരു പ്രധാന ലക്ഷണം.
ചില സംസ്കാരങ്ങൾ ശരത്കാലത്തെ തുല്യദിനരാത്രകാലം (equinox) ശരത്കാലത്തിന്റെ മധ്യഭാഗം ആയി കണക്കു കൂട്ടാറുണ്ട്.
മറ്റു ചിലർ അതിനെ ശരത്കാലത്തിന്റെ തുടക്കമായും കണക്കു കൂട്ടുന്നു.
കാലാവസ്ഥാനിരീക്ഷകർ സെപ്റ്റംബർ , ഒക്ടോബർ , നവംബർ മാസങ്ങളെയാണ് ശരത്കാലം ആയി കണക്കു കൂട്ടുന്നത്.
വടക്കേ അമേരിക്കയിൽ സാധാരണയായി സെപ്തംബർ തുല്യദിനരാത്രകാലത്തോടെയാണ് ശരത്കാലം ആരംഭിക്കുന്നത്.
അവസാനിക്കുന്നത് ഗ്രീഷ്മത്തിലെ തുല്യദിനരാത്രകാലത്തോടെയും.
സെപ്റ്റംബർ മാസത്തിലെ ആദ്യത്തെ ശനിയാഴ്ച, അഥവാ ലേബർ ദിവസം ആണ് അവിടെ വേനലിന്റെ അവസാനവും ശരത്തിന്റെ ആരംഭവും.
പശ്ചിമേഷ്യയിൽ ശരത്ത് തുടങ്ങുന്നത് ഓഗസ്റ്റ്‌ 8-നോടടുപ്പിച്ചും തീരുന്നത് നവംബർ 7-നോടടുപ്പിച്ചുമാണ്.
അയർലണ്ടിൽ ഔദ്യോഗിക കാലാവസ്ഥാ നിരീക്ഷകരുടെ അഭിപ്രായത്തിൽ ശരത്കാലം സെപ്റ്റംബർ, ഒക്റ്റോബർ, നവംബർ മാസങ്ങൾ ആണ്.
പക്ഷെ ഐറിഷ് കലണ്ടർ പ്രകാരം ശരത്കാലം ഓഗസ്റ്റ്‌ മുതൽ ഒക്ടോബർ വരെയാണ്.
ഓസ്ട്രേലിയയിലും ന്യൂസിലണ്ടിലും ശരത്കാലം മാർച്ച്‌ ഒന്ന് മുതൽ മെയ്‌ 31 വരെ ആണ്.
വിളവെടുപ്പ്
ചൂടിൽ നിന്നും തണുപ്പിലേക്കുള്ള മാറ്റത്തിന്റെ കാലത്താണ് വിളവെടുപ്പ് നടത്തുക.
ശരത്കാലം വിളവെടുപ്പുമായി അഭേദ്യമായി ബന്ധപ്പെട്ടിരിക്കുന്നു.
പാശ്ചാത്യസംസ്കാരത്തിൽ ശരത്കാലത്തിന്റെ പ്രതീകം സുന്ദരിയായ, ആരോഗ്യമുള്ള പഴങ്ങളാലും പച്ചക്കറികളാലും അലങ്കരിച്ച സ്ത്രീ ആണ്.
പല സംസ്കാരങ്ങളിലും വളരെ പ്രധാനപ്പെട്ട ശരത്കാല ഉത്സവങ്ങൾ ഉണ്ട്.
അമേരിക്കയിലെ 'താങ്ക്സ്ഗിവിംഗ്', യഹൂദന്മാരുടെ 'സുക്കോത്' തുടങ്ങിയവ ശരത്കാല ഉത്സവങ്ങൾ ആണ്.
വടക്കേ അമേരിക്കൻ ഇന്ത്യൻ ഉത്സവങ്ങൾ പലതും ശരത്കാലവുമായി ബന്ധപ്പെട്ടതാണ്.
വിഷാദം
ചൂടുള്ള വേനൽ പോയി, തണുപ്പുകാലം വരുന്നു എന്ന ഭാവത്തിൽ വിഷാദമാണ് ശരത്കാലവുമായി ചേർത്തു വയ്ക്കുന്നത്.
ആകാശം ചാര നിറം ആകുമ്പോൾ മനുഷ്യരും ശാരീരികമായും മാനസികമായും ഉൾവലിയുന്നു.
അനാരോഗ്യകരമായ ഋതു എന്ന് ഇത് അറിയപ്പെടുന്നു.
പുതിയ അധ്യയനവർഷം തുടങ്ങുന്നത് ഈ ഋതുവിലാണ്.
അവലംബം പുറം കണ്ണികൾ How To Photograph Autumn Color Archived 2013-05-09 at the Wayback Machine .
ശരത് ഹരിദാസ്
ശരത് ഹരിദാസ് ആലുവയിൽ നിന്നുള്ള ഒരു മലയാളി സീരിയൽ നടനാണ്.
മണ്മറഞ്ഞ കഥകളി ഗായകനായ വെണ്മണി ഹരിദാസിന്റെയും സരസ്വതിയുടെയും മകനായി ജനിച്ചു.
സഹോദരൻ ഹരിത് ദാസ്.
വെണ്മണി ഹരിദാസ് ഷാജി എൻ. കരുൺ സംവിധാനം ചെയ്ത സ്വഹം, വാനപ്രസ്ഥം എന്നീ രണ്ട് സിനിമകളിൽ അഭിനയിച്ചിട്ടുണ്ട്.
തിരുവനന്തപുരം പെരുന്താന്നിയിലെ എൻ.എസ്.എസ്. കരയോഗം സ്കൂളിലാണ് പ്രാരംഭകാല വിദ്യാഭ്യാസം.
ചെറുപ്പത്തിലേ തന്നെ അഭിനയത്തിനോട് താല്പര്യം ഉണ്ടായിരുന്നതു മൂലം പഠനം തുടരാൻ സാധിച്ചില്ല എങ്കിലും കൊമേർസിൽ ബിരുദം കരസ്ഥമാക്കിയിട്ടുണ്ട്.
മൃദംഗം വയലിൻ എന്നീ വാദ്യോപകരണങ്ങൾ അഭ്യസിച്ചിട്ടുണ്ട്.
അകന്ന ബന്ധുവായ മഞ്ജുവാണ് ഭാര്യ.
രണ്ട് കുട്ടികളിൽ മൂത്തയാൾ പെൺകുട്ടിയാണ്.
വേദ.
ഇളയ മകൾ ധ്യാന ജീവിത രേഖ
പുരസ്കാരങ്ങൾ നേടിയ ഷാജി.
എൻ. കരുൺ സംവിധാനം ചെയ്ത സ്വാഹം എന്ന ചലച്ചിത്രത്തിലൂടെയാണ് ശരത് മലയാളസിനിമയിലേക്ക് പ്രവേശിക്കുന്നത്.
1994-ൽ പുറത്തിറങ്ങിയ ഈ സിനിമയിൽ സ്വന്തം അച്ഛനായ വെണ്മണി ഹരിദാസ് ചായക്കടക്കാരനായും ശരത് അയാളുടെ മകനായും അഭിനയിച്ചു.
ശരത്തിനുവേണ്ടി ശബ്ദലേഖനം ചെയ്തത് പ്രശസ്ത കർണ്ണാടക സംഗീതജ്ഞനായ തിരുവനന്തപുരം കൃഷ്ണകുമാറായിരുന്നു.
ദേശവിദേശങ്ങളിൽ നിരവധി പുരസ്കാരങ്ങൾ നേടിയ ഈ സിനിമയിലൂടെ ശരത്തും പ്രശസ്തനായി.
സമ്മോഹനം എന്ന സിനിമയാണു ശരത്ത് പിന്നീട് ചെയ്തത്.
സി. പി. പദ്മകുമാർ സംവിധാനം ചെയ്ത ഈ സിനിമയിൽ പ്രധാനവേഷങ്ങൾ ചെയ്തത് പ്രശസ്തനായ മുരളിയും അർച്ചനയുമാണ്.
എഡിൻബറയിൽ 1995ൽ നടന്ന അന്തർദേശീയ ചലച്ചിത്രമേളയിൽ ഈ സിനിമ ബെസ്റ്റ് ഒഫ് തെ ഫെസ്റ്റ് അവാർഡ് നേടുകയുണ്ടായി.
1998-ൽ ഹരിഹരൻ സംവിധാനം ചെയ്ത എന്നു സ്വന്തം ജാനകിക്കുട്ടി എന്ന സിനിമയിൽ എതാണ്ട് പ്രധാന വേഷത്തിനോട് തുല്യമായ വേഷം ചെയ്യാൻ ശരത്തിനു അവസരം ലഭിച്ചു.
ചലച്ചിത്രരേഖ 1999-ൽ പത്രം - സംവിധാനം ജോഷി 1999-ൽ സ്പർശം - സംവിധാനം മോഹൻ രൂപ് 1999-ൽ പ്രണയമഴ - സംവിധാനം നിതിൻ കുമാർ 1999-ൽ മധുരനൊമ്പരക്കാറ്റ് -സംവിധാനം കമൽ 2000-ൽ ഡാർലിങ് ഡാർലിങ് 2000-ൽ ഇന്ദ്രിയം 2000 -ൽ ദേവദൂതൻ 2001-ൽ ഭദ്ര - 2002-ൽ സ്നേഹദൂത് - 2002-ൽ കായംകുളം കണാരൻ - 2004-ൽ നാട്ടുരാജാവ് 2006 -ൽ ചക്കരമുത്ത് 2007ൽ ജൂലൈ ഏഴ് 2012 മോളി ആന്റി റോക്സ് ടി.വി. സീരിയലുകൾ
മലയാളത്തിൽ സംപ്രേഷണം ചെയ്ത ശ്രീ മഹാഭാഗവതം എന്ന ശ്രേണിയിലെ അഭിനയത്തിലൂടെ ശരത് കൂടുതൽ ജനപ്രീതി നേടി.
ശ്രീകൃഷ്ണനായി വേഷമിട്ടത് ശരത്തായിരുന്നു.
550 ഓളം ഭാഗങ്ങൾ ഉണ്ടായിരുന്ന ഈ സീരിയൽ നല്ല താരമൂല്യവും അഭിനന്ദനങ്ങളും ശരത്തിനു നേടിക്കൊടുത്തു.
ജനങ്ങൾ ശരത്തിനെ ഭാവനാപൂർണ്ണമായി ശ്രീകൃഷ്ണനായി കാണാൻ ഇഷ്ടപ്പെട്ടിരുന്നു എന്നു രേഖപ്പെടുത്തിയിട്ടുണ്ട്.
മറ്റൊരു മെഗാസീരിയൽ ആയ മനസ് ആയിരുന്നു മറ്റൊരു നാഴികക്കല്ല്.
ഏഷ്യാനെറ്റിൽ അവതരിപ്പിച്ച അലാവുദീന്റെ അത്ഭുതവിളക്ക്, ഹരിചന്ദനം, അമ്മ തുടങ്ങിയ സീരിയലുകൾ ശരത്തിന്റെ പിന്നീടുള്ള വളർച്ചക്ക് വഴിവച്ചു.
മിന്നുകെട്ട്, ശ്രീ ഗുരുവായൂരപ്പൻ, പറയിപെറ്റ പന്തീരുകുലം, കളിപ്പാട്ടങ്ങൾ, വാവ, മാനസപുത്രി, അക്ഷയപാത്രം, നിഴലുകൾ, ശാന്ത്യലക്ഷ്മി, അങ്ങാടിപ്പാട്ടു, ദ ഓഫിസർ എന്നിവയാണ് പിന്നീട് അദ്ദേഹം ചെയ്ത സീരിയലുകൾ.
രംഗോളി എന്ന ടെലി വിഷൻ പരിപാടിയും അദ്ദേഹം അവതരിപ്പിച്ചിട്ടുണ്ട്.
പാട്ടുകാരനായും നടനായും കഴിവ് തെളിയിച്ചിട്ടുള്ള ശരത് ഡബ്ബിങ്ങ് (ശബ്ദലേഖനം) മേഖലയിലും പ്രവർത്തിച്ചിട്ടുണ്ട്.
നമ്മൾ എന്ന 2002 റിലീസ് ചെയ്ത കമൽ സിനിമയിൽ സിദ്ധാർത്ഥ് എന്ന നടനു വേണ്ടി ആദ്യമായി അദ്ദേഹം ശബ്ദം നൽകി.
അതിനു ശേഷം നരേൻ, നിഷാൻ തുടങ്ങിയ നവാഗത നടന്മാർക്ക് വേണ്ടി അദ്ദേഹം ശബ്ദം നൽകിത്തുടങ്ങി.
പുരസ്കാരങ്ങൾ സ്വാഹം എന്ന ആദ്യസിനിമയിലെ അഭിനയത്തിനു പ്രത്യേക .
സ്വാഹം നിരവധി മറ്റു അവാർഡുകൾ നേടുകയുണ്ടായി.
സമ്മോഹനം എഡിൻബറയിൽ നടന്ന അഖിലലോക ചലച്ചിത്രമേളയിലെ മികച്ച ചിത്രമായി തിരഞ്ഞെടുക്കപ്പെട്ടു.
2006-ൽ ഏറ്റവും നല്ല ശബ്ദലേഖകനുള്ള സംസ്ഥാന പുരസ്കാരം നേടി.
ഈ ലേഖനം പ്രധാനമായും അവലംബമാക്കിയിരിക്കുന്നത് http://www.spiderkerala.net/resources/10719-Sarath-Das-Malayalam-Actor-Profile-Biography.aspx എന്ന വെബ് പേജിനെയാണ് (2 ജൂൺ 2016-ൽ തിരുത്തൽ ചെയ്ത അവസ്ഥയിൽ) റഫറൻസുകൾ